**Lisa 1**

**Tuumprobleem:**

Politseiametniku staatus annab kõigile selle kandjatele õiguse välja teenida **politsei eripensioni aastaid**, sõltumata sellest, **kas nad täidavad igapäevaselt politsei põhitööd** (välitööd – patrullimine, reageerimine sündmustele, menetluste läbiviimine, jne.) **või mitte**.

**Praktikas see tähendab, et:**

* **Juhid- ja kontoritöötajad** (mida teevad ka vähese staažiga töötajad) saavad eripensioni aastaid välja teenida muuhulgas **ohutumalt** ja **madalama stressi** tingimustes kui seda teevad välitöötegijad.
* **Spetsialistidest välitöötajad**, kes igapäevaselt puutuvad kokku riskide, vaimse ja füüsilise pingega, **ei saa karjääriredelil edasi liikuda sest kõrgemad kohad on pikaajaliselt hõivatud.** Selliseltei ole madalapalgalistel kohtadel töötajate võimalik teha karjääri.
* Tulemuseks on **moraalne ja ametialane ebavõrdsus**, mis **õõnestab organisatsiooni siseselt töötajate vahelist õiglustunnet, võrdset kohtlemist ja pärsib motivatsiooni**.

**Vajalik lahendus:**

**1. Eristada selgelt, millised ametikohad eeldavad politseiametniku staatust, millised mitte:**

* Kehtestada **selged kriteeriumid**, mille alusel antakse ja säilitatakse politseiametniku staatus ametikohal.
* Ametikohad, mis **ei nõua politseiametniku staatust ega välitööde tegemist**, peaksid olema **täidetavad ilma politseiametniku staatuseta ja seega siis ei teenita välja politsei eripensioni aastaid** (nt juhtimisfunktsioon, tugiteenused, administratiivsed rollid, personali- ja koolitusspetsialistid jms).

**2. Kehtestada põhimõte, et politsei eripensioni aastaid teenitakse välja ainult politsei põhitöid tehes, mis eeldavad politseiametniku saatuse olemasolu.**

* Loogika: **ainult need aastad, kui politseiametnik töötab välitöödel või on seotud igapäevaselt politseiametniku staatust vajavates tegevustes, loetakse politsei eripensioni aastate aluseks olevaks tegevuseks.**
* Juhtivatele ja kontoritöö ametikohtadele saab **liikuda pärast kindla teenistusstaaži (nt peale 20 aastat)** täitumist välitööl mille järgselt on eripension välja arvutatud.
* Politsei eripension peaks kõigile olema samaväärne olenemata millisel ametikohal ja kellena töötati.
* See **tagab võrdsed karjäärivõimalused**, sest motiveerib inimesi esmalt panustama põhitöösse peale mida on võimalik asuda tööle juhtival ametikohav või minna pensionile.

**3. Luua süsteemne ja läbipaistev karjäärimudel**

* Näiteks:
  + 0–2 aastat: baaskoolitus ja välitöö;
  + 2–8 aastat: tööpraktika, mentorlus, spetsialiseerumine;
  + 8-14 aastat: kõrgtaseme koolitus vatstavalt valitud suunal, tööpraktika ja spetsialiseerumise kinnistamine;
  + 14-20 + aastat: tööpraktika ja eelduste loomine asuda juhtivatele ametikohtadele, saada koolitajaks või saada PPA sisestele haldusametitele või minna pensionile;
* Tagada, et **juhtideks ja olulistele või tähtsatele ametikohtadele** saavad **kogenud inimesed**, mitte vähese staaži ja ilma vajaliku kogemuseta isikud.

**4. Võrdsustada eripensionide suurused ja regulatsioon**

* Selle eesmärk on peale politsei põhitööde lõpetamist tagada kõigile **sotsiaalne võrdsus ja õiglustunne**:
  + luua **kindlasummaline** eripensioni süsteemi nagu riigikoguliikmetel.
  + Peale pensionile minekut on kõik oma panuse andnud ja on tagatud on, et kõik pensionil olijad saavad ennast tunda väärikalt.
  + Peale pensionile minemist on kõigil võimalus edasi teenida kuid sellel ajal ei saada politsei eripensionit kui tehakse tööd mõnes riigiasutuses.
  + Kes soovib riigiasutuses teenistust jätkata juhtival või tähtsal ametikohal saab sellel ajal riigilt väärikat palka kuid eripensioni ei saa.
  + Kes hakkavad tööle erasektoris saavad ka riigi poolt eripensioni.

**Õiguslik ja poliitiline põhjendus**

* **Eripension on erandlik tagatis**, mis on õigustatud ainult juhul, kui tehtav töö annab selleks aluse, on **ohtlik, pingeline ja mis on politseiline põhitöö**.
* Kui eluliselt tehtav töö **ei vasta sisuliselt politseistaatuse vajadusele**, on tegemist **avaliku sotsiaalse tagatise ebaõige kasutamisega**.

**Soovitused:**

* Algatada nende teemate arutamine;
* Läbi viia eeldatud eesmärkide ja täna eluliselt toimuva tegelikkusele vastavuse kontroll ning politseistaatuse hindamise vajadus ametikohtadel ja ametnike atesteerimine.

Sisulised muutused on vaja läbi viia sest need tagavad ressursi oluliselt tõhusama ja eesmärgipärasema kasutuse millest tekib nii vaba raha kui ka põhitöö tegemiseks inimressurss.

Koostanud: Aare Siir, õigusteaduse magister